ໃນລະຫວ່າງວັນທີ 26-27 ພຶດສະພາ 2022 ສະພາປະຊາຊົນແຂວງລົງຕິດຕາມ, ຊຸກຍູ້ 2 ວາລະແຫ່ງຊາດວ່າດ້ວຍການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ ແລະ ການແກ້ໄຂບັນຫາຢາເສບຕິດ ຢູ່ບັນດາພະແນການ, ກົມກອງອ້ອມຂ້າງແຂວງ ເຊິ່ງນໍາພາຄະນະໂດຍ ທ່ານ ບຸນໂຮມ ເທດທານີ ປະທານສະພາປະຊາຊົນແຂວງ ແລະ ທ່ານ ວຽງໄຊ ສີວິໄລ ຮອງປະທານສະພາປະຊາຊົນແຂວງພ້ອມດ້ວຍພະນັກງານສະພາປະຊາຊົນແຂວງ, ໃຫ້ກຽດເຂົ້າຮ່ວມມີຫົວໜ້າ-ຮອງຫົວໜ້າພະແນກ, ຫົວໜ້າ-ຮອງຫົວໜ້າກອງບັນຊາການ, ຫົວໜ້າ-ຮອງຫົວໜ້າຂະແໜງ ແລະ ພະນັກງານຂອງບັນດາພະແນການກົມກອງອ້ອມຂ້າງແຂວງເຂົ້າຮ່ວມ.
ເພື່ອຕິດຕາມຊຸກຍູ້ການຈັດຕັ້ງຜັນຂະຫຍາຍ 2 ວາລະແຫ່ງຊາດວ່າດ້ວຍການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ ແລະ ການແກ້ໄຂບັນຫາຢາເສບຕິດຢູ່ບັນດາພະແນກການ, ກົມກອງອ້ອມຂ້າງແຂວງໃຫ້ມີຜົນສໍາເລັດຕາມລະດັບຄາດໝາຍທີ່ວາງໄວ້. ໃນການລົງຕິດຕາມກວດກາໃນຄັ້ງນີ້ໄດ້ຮັບຟັງການລາຍງານຂອງບັນດາພະແນກການ ກ່ຽວກັບການທົບທວນຄືນການຈັດຕັ້ງປະຕິບັດຂໍ້ຕົກລົງວ່າດ້ວຍການແບ່ງຄວາມຮັບຜິດຊອບການຈັດຕັ້ງປະຕິບັດວາລະແຫ່ງຊາດກ່ຽວກັບການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ ແລະ ການແກ້ໄຂບັນຫາຢາເສບຕິດ, ຕາມຂໍ້ຕົກລົງວ່າດ້ວຍການແບ່ງຄວາມຮັບຜິດຊອບການຈັດຕັ້ງປະຕິບັດວາລະແຫ່ງຊາດກ່ຽວກັບການແກ້ໄຂບັນຫາຢາເສບຕິດຢູ່ແຂວງຊຽງຂວາງ ແລະ ຂໍ້ຕົກວ່າດ້ວຍຄວາມຮັບຜິດຊອບການຈັດຕັ້ງປະຕິບັດວ່າລະແຫ່ງຊາດກ່ຽວກັບການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ,
ການຜັນຂະຫຍາຍໂຄສະໜາເຜີຍແຜ່ແຕ່ລະກົດໝາຍທີ່ຕິດພັນຂົງເຂດຂອງຕົນ, ການຈັດຕັ້ງປະຕິບັດກົດໝາຍ ແລະ ນິຕິກຳໃຕ້ກົດ ໝາຍກ່ຽວກັບຂະແໜງການຂອງຕົນ. ໃນການລົງຕິດຕາມດັ່ງກ່າວບັນຜູ້ແທນທີ່ເຂົ້າຮ່ວມກອງປະຊຸມຂອງບັນດາພະແນກການ ກໍໄດ້ມີການແລກປ່ຽນຄໍາຄິດ, ຄໍາເຫັນເຊິ່ງກັນເພື່ອຮັບປະການການຈັດຕັ້ງປະຕິບັດ 2 ວາລະດັ່ງກ່າວໄດ້ຮັບຜົນສໍາເລັດ ແລະ ສາມາດແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ ແລະ ການແກ້ໄຂບັນຫາຢາເສບຕິດຢູ່ແຂວງຊຽງຂວາງໄດ້ຮັບຜົນສໍາເລັດຕາມລະດັບຄາດໝາຍທີ່ວາງໄວ.
ສະພາປະຊາຊົນແຂວງຊຽງຂວາງ
ຂ່າວໂດຍ: ນາງ ສຸກສະຫວັນ ອິນທະແສງ